Man sterf toe motor hom teen boom vaspen‘n Foto van die ongelukstoneel in Vanderbijlpark (Foto: ER24) ŉ Man van Vanderbijlpark in die suide van Gauteng, vermoedelik in sy 30’s, is Maandagaand dood toe hy beheer oor sy motor op die R59-hoofweg verloor het. Sy motor het verskeie kere gerol. Russel Meiring, ER24-woordvoerder, sê die man was tussen die motor en ŉ boom vasgepen by die aankoms van nooddienste op die toneel. “Die man het aan veelvuldige beserings beswyk,” sê Meiring. Die motorwrak is deur nooddienswerkers van die toneel verwyder en die man sy liggaam is na ŉ lykshuis vervoer. Meiring sê die oorsaak van die ongeluk is in dié stadium nie bekend nie, maar daar word vermoed dat die man bloot net vir ŉ oomblik konsentrasie op die pad verloor het. ŉ Ondersoek deur die polisie is Maandagaand van stapel gestuur.